62019TJ0176_INF
Rozsudok Všeobecného súdu (siedma komora) zo 16. decembra 2020 –3V Sigma/ECHA
(vec T‑176/19)
„REACH – Hodnotenie látok – Uvasorb HEB – Rozhodnutie ECHA, ktorým sa vyžadujú ďalšie informácie – Článok 46 ods. 1 nariadenia (ES) č. 1907/2006 – Žiadosť, ktorej účelom je určenie možných produktov transformácie alebo degradácie látky – Proporcionalita – Potreba požadovanej dodatočnej štúdie – Relevantné podmienky a realistické podmienky – Teplota, pri ktorej bola vykonaná štúdia – Zjavne nesprávne posúdenie“
1.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Posudzovanie – Rozhodnutie Európskej chemickej agentúry (ECHA), ktorým sa vyžadujú ďalšie informácie v kontexte hodnotenia látky – Potreba požadovanej dodatočnej štúdie – Dôkazné bremeno zaťažujúce ECHA – Rozsah
(nariadenie Európskeho parlamentu a Rady č. 1907/2006, článok 46 ods. 1 a príloha XIII)
(pozri body 44, 46, 53, 57)
2.
Aproximácia právnych predpisov – Registrácia, hodnotenie a autorizácia chemických látok – Nariadenie REACH – Posudzovanie – Rozhodnutie Európskej chemickej agentúry (ECHA), ktorým sa vyžadujú ďalšie informácie v kontexte hodnotenia látky – Podmienky uložené pre dodatočnú štúdiu – Posúdenie
(nariadenie Európskeho parlamentu a Rady č. 1907/2006, príloha XIII)
(pozri body 70 – 73, 86)
Predmet
Návrh založený na článku 263 ZFEÚ na čiastočné zrušenie rozhodnutia A‑004‑2017 odvolacej rady ECHA z 15. januára 2019 v rozsahu, v ktorom sa ním zamieta odvolanie žalobkyne proti rozhodnutiu ECHA z 20. decembra 2016, ktorým sa vyžadujú ďalšie informácie o látke uvasorb HEB a v ktorom sa ním stanovuje dátum na predloženie týchto informácií na 22. október 2020
Výrok
1.
Žaloba sa zamieta.
2.
3V Sigma SpA znáša svoje vlastné trovy konania a je povinná nahradiť trovy konania, ktoré vznikli Európskej chemickej agentúre (ECHA), vrátane trov vzniknutých v rámci konania o nariadení predbežného opatrenia.
3.
Spolková republika Nemecko znáša svoje vlastné trovy konania.